open-index/open-wikipedia-markdown huggingface dataset:
Mākoņains, gaidāms kotlešu lietus (seriāls)

**Mākoņains, gaidāms kotlešu lietus** ir ASV un Kanādas *spin-off* animācijas komiksu *sci-fi sitcom* televīzijas seriāls, ko ražo *DHX Media* un *[[Sony Pictures Animation]]* kopā ar *Corus Entertainment for Cartoon Network YTV*. Balstoties uz bērnu grāmatām un tāda paša nosaukuma filmu ciklu, šis ir pirmais televīzijas seriāls, kuru producējis *[[Sony Pictures Animation]]*, un tas tika animēts, izmantojot *Toon Boom Harmony*.

Seriāla pirmizrāde Amerikas Savienotajās Valstīs notika 2017. gada 6. martā, izmantojot *[[Cartoon Network]]*, un 2017. gada 20. februārī tika demonstrēts neliels ieskats. Pēc neveiksmīgas izrādes raidījums pārcēlās uz *Boomerang SVOD* pakalpojumu, kur tas debitēja 2018. gada 11. janvārī. Kanādā sākotnēji bija plānots to pārraidīt *Teletoon*, bet tā vietā pirmizrāde notika *YTV* 2017. gada 6. aprīlī. 2018. gada 2. februārī *DHX Media* paziņoja, ka seriāls tiek turpināts jau otro sezonu. Visa pirmā sezona ir pieejama vietnē *[[Netflix]]* Lielbritānijā un Amerikas Savienotajās Valstīs. 2020. gada 24. janvārī raidījums tika noņemts no *Boomerang* straumēšanas pakalpojumu lietotnes.
Bērzaunes luterāņu baznīca

**Bērzaunes evaņģēliski luteriskā baznīca** ir Latvijas Evaņģēliski luteriskās baznīcas dievnams, kas atrodas Madonas novada Bērzaunes pagasta Bērzaunē. Baznīcā atrodas Tīzenhauzenu dzimtas kapa plāksne, kas ir 16. gadsimta valsts nozīmes mākslas piemineklis.

## Vēsture
Draudze dibināta 1334. gadā. Pirmā draudzes baznīca esot celta 1349. gadā, tomēr ziņas par baznīcas celtniecību ir visai prerunīgas. Iespējams, no 14. gadsimta saglabājusies tikai baznīcas altārdaļa. 1594. gadā baznīcas grīdā iemūrēts Bērzaunes muižas īpašnieka Johana fon Tīzenhauzena un viņa sievas Annas Kurselas kapakmens. 1694. gadā Zviedrijas karalis Kārlis XI licis to pārbūvēt. 1851. gadā baznīcai tika uzcelts jauns tornis, baznīcā bija 160 sēdvietas. Par lielākajām pārbūvēm vēsta arī baznīcas fasādē iestrādātie gadskaitļi — 1694., 1894. un 1928. Baznīca tika sagrauta 1944. gadā Otrā pasaules kara laikā Sarkanās armijas uzbrukuma laikā. Kādu laiku draudze pulcējās sakristejā, bet vēlāk draudze iznīka. Baznīca stāvēja drupās vairāk nekā pusi gadsimta, līdz 2001. gadā atjaunojās Bērzaunes draudze, kas 2009. gadā atjaunoja baznīcu.

## Atsauces

## Ārējās saites
* Bērzaunes draudzes mājaslapa 
*
Pauleta (futbolists)

**Pedru Migels Kerreiru Resendešs** (; dzimis ), zināms arī kā **Pauleta** () ir bijušais Portugāles futbolists, spēlēja uzbrucēja pozīcijā, Portugāles futbola izlases bijušais dalībnieks.

Savā 18 gadu garajā karjerā Pauleta nekad nespēlēja Portugāles augstākajā līgā — *[[Portugāles futbola Premjerlīga|Primeira Liga]]*. Visveiksmīgākais karjeras posms Pauletam bija *[[Ligue 1]]* komandā Parīzes "''Saint-Germain''", kur viņš visos turnīros kopā guva 109 vārtus. Trīs reizes bijis labākais vārtu guvējs *Ligue 1*, kā arī divas reizies bijis līgas labākais spēlētājs.

Portugāles futbola izlases sastāvā Pauleta ir spēlējis 2000. un 2004. gada Eiropas čempionātā, kā arī 2002. un 2006. gada FIFA Pasaules kausā.

## Sasniegumi
**Deportivo**

* La Liga: 1999—20
* Spānijas Superkauss: 2000

**Bordeaux**

* Coupe de la Ligue: 2001—02

**Paris Saint-Germain**

* Coupe de France (2): 2003—04, 2005—06
* Coupe de la Ligue: 2007—08

**Individuālie apbalvojumi**

* Ligue 1 labākais vārtu guvējs (3): 2001—02, 2005—06, 2006—07
* Ligue 1 gada labākais futbolists (2): 2001—02, 2002—03

## Atsauces

## Ārējās saites
Bindēnu pilskalns

**Bindēnu pilskalns** ir pilskalns, kas atrodas Madonas novada Bērzaunes pagasta centrālajā daļā, uz ziemeļrietumiem no Bērzaunes, Bērzaunes upes labajā krastā. Kokiem apaudzis paugurs.

## Foto galerija

Attēls:Bindenu pilskalns ortofoto.jpg|alt=|Bindēnu pilskalna 3D modelis
Attēls:Bindenu pilskalns.jpg|alt=|Bindēnu pilskalna 3D modelis


## Ārējās saites
* Bindēnu pilskalns portālā latvijas-pilskalni.lv
Warcraft: Sākums

**"''Warcraft'': Sākums"** () ir 2016. gada ASV fantāzijas un Piedzīvojumu filma, kuras režisors ir Dankans Džonss. Galvenās lomas atveido Treviss Fimmels, Paula Patona, Bens Fosters, Dominiks Kūpers, Tobijs Kebbels, Bens Šneters, Roberts Kazinskis, Klensija Brauna, Daniels Vu. Filma attēlo sākotnējās tikšanās starp *[[Warcraft]]* varoņiem un tās darbība notiek dažādās videospēļu sērijās izveidotajās vietās.

## Atsauces

## Ārējās saites
Bērzaunes pareizticīgo baznīca

**Bērzaunes Sv. Trijādības pareizticīgo baznīca** bija Latvijas pareizticīgās baznīcas dievnams, kas atradās Madonas novada Bērzaunes pagastā, starp Bērzauni un Sauleskalnu. Mūsdienās saglabājušās baznīcas drupas. Tika uzcelta pēc tam, kad 19. gadsimta vidū pagasta zemnieki masveidā pārgāja pareizticībā. Baznīca tika sagrauta 1944. gada 16. augustā Otrā pasaules kara laikā Sarkanās armijas uzbrukuma laikā.

## Ārējās saites
*Bērzaunes pareizticīgo baznīca
VSAC "Zemgale" filiāle "Jelgava"

**VSAC "Zemgale" filiāle "Jelgava"** ir Valsts sociālās aprūpes centra (VSAC) "Zemgale" filiāle, kas atrodas Kalnciema ceļā 109 Jelgavā, netālu no Iecavas ietekas Lielupē, autoceļa P99 malā. Tajā dzīvo I un II grupas invalīdi no 18 gadu vecuma ar smagiem garīga rakstura traucējumiem. Klientiem nodrošina sociālo aprūpi, ēdināšanu, sociālo rehabilitāciju un medicīnisko aprūpi.

## Vēsture
Dibināta 1900. gadā Ozolnieku pagastā kā bērnu patversme "Ozoli". Pēc Otrā pasaules kara līdz 1970. gadam šeit atradās veco ļaužu pansionāts, vēlāk vecajai ēkai piebūvēja jaunu korpusu. 1974. gadā veco ļaužu pansionātu pārveidoja par psihoneiroloģisko pansionātu "Jelgava". 1997. gadā psihoneiroloģisko pansionātu pārveidoja par Specializēto valsts sociālās aprūpes centru "Jelgava". 2004. gadā iestādi pārdēvēja par Sociālās aprūpes centru "Jelgava".

ERAF projekta "Sociālo pakalpojumu infrastruktūras un pakalpojumu attīstīšana klientu rehabilitācijai, integrācijai sabiedrībā un darba tirgū Zemgales reģionā" ietvaros 2007. gadā uz sociālās aprūpes centra "Jelgava" bāzes radīja t.s. pusceļa māju, kurā daļu klientu sagatavoja dzīvei grupu dzīvokļos pašvaldībā un integrācijai sabiedrībā. 2010. gadā to iekļāva Labklājības ministrijas pakļautībā esoššajā Valsts sociālās aprūpes centrā "Zemgale", kurā ietilpst arī sociālās aprūpes centrs (SAC) "Iecava", SAC "Īle" Lielbērzē, SAC "Ķīši" un SAC "Ziedkalne" Mūrmuižā.

## Atsauces
Grenlande (filma)

**"Grenlande"** () ir 2020. gada ASV trillera filma, kuras režisors ir Riks Romans Vo. Galvenās lomas atveido Džerards Batlers, Morēna Bakarina, Rodžers Deils Floids, Skots Glens, Deivids Denmans un Houpa Deivisa. Filmā atainota ģimene, kura cīnās par izdzīvošanu, kamēr Zemei tuvojas iznīcinoša komēta.

Filmas pirmizrāde ASV vairākas reizes pārcēla COVID-19 pandēmijas ierobežojumu dēļ. Filma ASV tirgū bija pieejama no  kā video pēc pieprasījuma un to izplatīja *[[STX Entertainment|STX Films]]*, vēlāk tā bija pieejama straumēšanas servisos *[[HBO Max]]* un *[[Amazon Prime]]*. Citās valstīs filmu demonstrēja kinoteātros, sākot ar Beļģiju , Latvijas kinoteātros filmu demonstrēja no 14. augusta. Filma kopumā saņēma pozitīvas kritiķu atsauksmes un visā pasaulē nopelnīja  ASV dolāru pie  ražošanas budžeta. Turpinājums *Greenland: Migration* ir izstrādes stadijā un visi aktieri apstiprinājuši atgriešanos savās lomās.

## Atsauces

## Ārējās saites
DreamWorks Animation

***DreamWorks Animation*** ir kinostudija, kas darbojas datoranimācijas žanrā. Atrodas Kalifornijā, ASV.

## Animācijas filmas

## Ārējās saites
*
Vipingas iela

**Vipingas iela** ir Rēzeknes pilsētas Vipingas mikrorajona iela ar grants segumu, tā sākas kā Franča Kempa ielas atzarojums, iet gar Vipingas parka dienvidu robežu, un beidzas pie pilsētas robežas ar strauju pagriezienu uz Sprūževas ielu.

## Ielu savienojumi
Vipingas iela ir savienota ar šādām ielām:
* Franča Kempa iela (T-veida krustojums)
* Egļu iela (T-veida krustojums)
* Ausekļa iela
* Sprūževas iela

## Objekti
* Vipingas ielā 11 atrodas Vipingas parks.

## Skatīt arī
* Vipinga
* Rēzeknes ielas
Aardman Animations

***Aardman Animations*** ir kinostudija, kas darbojas datoranimācijas žanrā. Atrodas Bristolē, Apvienotajā Karalistē.

## Animācijas filmas
* "Vistu dumpis" (2000)
* "Volless un Gromits: Vilkatruša lāsts" (2005)
* "Aizskalotais" (2006)
* "Artūrs izglābj Ziemassvētkus" (2011)
* "Pirāti!" (2012)
* "Auniņš Šons. Filma" (2015)
* "Alu cilvēks" (2018)
* "Auniņš Šons filma: Fermagedons" (2019)

## Ārējās saites
*
Pansionāts "Jaunāmuiža"

thumb|300px|Pansionāts "Jaunāmuiža" (2020).

**Pansionāts "Jaunāmuiža"** ir Jēkabpils novada pašvaldības aģentūra, kas atrodas Jaunā muižā. Pansionāts atrodas 10 km no Jēkabpils, autoceļa A12 malā. Pansionātā uzņem pensijas vecumu sasniegušas personas, kā arī I un II grupas invalīdus, kuriem nepieciešama diennakts sociālā aprūpe. Uzturmaksa dienā ir EUR 18, ieskaitot pensijas 90% daļu. 

## Vēsture
Dibināts 1958. gada oktobrī kā invalīdu nams Krustpils rajona Ezeriešu ciema padomes “Jaunajā muižā”. 1974. gadā pabeidza jaunās ēkas celtniecību “Jēkabpils pansionāta” 310 iemītniekiem.
2010. gadā pansionātu pārdēvēja par Krustpils novada pašvaldības aģentūru “Jaunāmuiža”. 2019. gadā tajā bija liela kadru mainība: gada laikā bija pieņemti 69 un atbrīvoti 58 darbinieki.

## Aprūpes apstākļi

Pansionāta klienti mitinās 2-vietīgās un 5-vietīgās istabās, kuras aprīkotas ar sadzīvei nepieciešamo inventāru un atsevišķu sanitāro mezglu. Klienti saņem neatliekamo medicīnisko palīdzību, tiek reģistrēti pie ģimenes ārsta, tiek sniegti zobārsta pakalpojumi un konsultācijas pie ārsta - speciālista ar ģimenes ārsta nosūtījumu. Tiek organizēti sociālās un darba rehabilitācijas pasākumi, atbilstoši klientu fiziskajam stāvoklim. 

## Atsauces
Alu cilvēks

**Alu cilvēks** () ir 2018. gada animācijas piedzīvojumu filma, kuras režisors ir Niks Pārks. Galvenos tēlus angļu valodā ierunājuši Edijs Redmeins, Toms Hidlstons, Meizija Viljamsa, Timotijs Spals. Filmas pirmizrāde notika  Apvienotajā Karalistē.

## Atsauces

## Ārējās saites
Tambeja

**Tambeja** () ir ciems Krievijas ziemeļos, Jamalas Ņencu autonomā apvidus Jamalas rajona starpciemu teritorijā. Izvietojies Jamalas pussalas austrumu krastā Obas līča piekrastē. Iedzīvotāji lielākoties ņenci, kuru pamatnodarbošanās ir briežkopība (ziemeļbrieži).

## Vēsture
Tambejā 1933. gadā izveidota Tambejas ciema (nomadu) padome; likvidēta 1947. gadā. No 1944. līdz 1946. gadam bija Tambejas rajona centrs. Ciemā darbojās faktorija, uz šejieni no Drovjanoja raga 1936. gadā pārcēla Tambejas meteostaciju. No 1942. līdz 1947. gadā ciemā darbojās Polārā zivju pārstrādes rūpnīca, kurā nodarbināja ap 300 cilvēku, tajā skaitā izsūtītie. Ciema apkārtnē atklātas vairākas ievērojamas dabasgāzes atradnes. 25 km uz dienvidiem izvietojies Sabetas rotācijas ciemats.

## Atsauces
Ezeres draudzes novads

thumb|250px|Ezeres un Saldus draudžu novadi 1770. gada kartē.
**Ezeres draudzes novads** jeb **Ezeres ķiršpēle** () bija administratīva vienība Kurzemes un Zemgales hercogistes Kuldīgas virspilskunga iecirkņa Kuldīgas pilskunga iecirkņa, vēlākā Kurzemes guberņas Kuldīgas apriņķa (1819—1918) sastāvā.
Jau pirms 1819. gada Kurzemes guberņas pārvaldes reformas Ezeres draudzes novadu pievienoja Saldus draudzes novadam.

Tagad bijušā Ezeres draudzes novada teritorija ietilpst Saldus un Kuldīgas novados.

## Bijušā Ezeres draudzes novada mācītājmuižas (pastorāti) (1841)
* Griezes baznīca,
* Celmenieku baznīca un mācītājmuiža (*Zelmeneeken*) un filiāle Pampāļu baznīca,
* Rubas baznīca (*Ringen*, sagrauta).


Griezes luterāņu baznīca 12.jpg|Griezes baznīca (2016)
Rubas luterāņu baznīca 7.jpg|Rubas baznīcas drupas (2016)
Rubas baznīca pirms 1944.jpg|Rubas baznīca (pirms 1944)
The new image of Pampali church.jpg|Pampāļu baznīca (2015)
Pampāļu baznīca pirms 1944.jpg|Pampāļu baznīca (pirms 1944)


## Muižas bijušajā Ezeres draudzes novadā (1841)
Atsauce:

## Attēlu galerija

Ezeres muižas pils 2000-11-04.jpg|Ezeres muiža (2000)
Rubas muiža un pamatskola - panoramio.jpg|Rubas muiža (2011)
Reņģes muiža ap 1900.jpg|Reņģes muižas kungu māja (ap 1900)


## Atsauces

## Ārējās saites
* Latvijas armijas štāba ģeodēzijas topogrāfijas daļas karte — Ezere no https://web.archive.org/web/20121025182238/http://www.lithuanianmaps.com/Maps1931-38.html (bijušā Ezeres draudzes novada muižu nosaukumi latviski)
RJ45

thumb|Negofrēts RJ-45 savienotājs
**RJ45** *(RJ - reģistrēts kontakts, 45 - numurs, kas piešķirts saskarnes standartam)* ir savienotājs, ko parasti izmanto Ethernet tīklošanai. RJ45 savienotājam ir astoņas tapu pozīcijas, kas atrodas 1mm attālumā viena no otras, šajās pozīcijās tiek ievietoti vadi. Tā kā Ethernet kabeļiem katrā galā ir RJ45 savienotājs, Ethernet kabeļus dažkārt sauc arī par RJ45 kabeļiem. RJ45 kabelis satur astoņus atsevišķus vadus. Četri no tiem ir tīrās krāsās, bet pārējie četri ir svītroti. RJ45 kabeļus var savienot divos dažādos veidos. Vienu versiju sauc T-568A, bet otru - T-568B.

thumb|298x298px|Gofrēšanas rīks
RJ45 savietotāja gofrēšanai ar ethernet vadu ir nepieciešams speciāls gofrēšanas rīks.

## Vēsture
Patiesais RJ45 savienotāja nosaukums ir 8P8C. Šie savienotāji ļoti atgādina viens otru, tāpēc cilvēki, kas pārgāja no telefonu tīklošanas uz datoru tīklošanu, sāka kļūdaini saukt 8P8C savienotājus par RJ45 un tas ātri iegājās terminoloģijā. 8P8C un RJ45 savienotāji nav pilnībā savienojami viens ar otru, jo RJ45 savienotājam ir izvirzījums, bet 8P8C ne, tādēļ 8P8C savienotājs ir savietojams ar RJ45, bet ne otrādi.  thumb|182x182px|8P8C un RJ45 savienotāji

## Problēmas
RJ45 savienotāju galvenā problēma ir plastmasas cilne. Lai izveidotu ciešu savienojumu starp kontaktelementu un tīkla portu, RJ45 spraudņi izmanto mazu, lokāmu plastmasas gabalu, ko sauc par cilni. Cilne izveido stingrāku izolāciju starp kabeli un ievietošanas portu, tā novērš nejaušu kabeļa atvienošanos. Šī cilne viegli saplīst, kad tā tiek atliekta.
Ediakars

thumb|Domājamais kontinentu formu izskats ediakara periodā.
**Ediakars** bija Zemes ģeoloģiskās vēstures periods proterozoja eona beigās, kas sākās pirms apmēram 635 miljoniem gadu, nomainot kriogēna periodu, un beidzās pirms 541 miljona gadu, sākoties kembrija periodam. 
Tas ietilpst prekembrija neoproterozoja ērā.

Uzskata, ka pirms 600 miljoniem gadu skābekļa daudzums atmosfērā kļuva pietiekams, lai izveidotos ozona slānis, kurš aizturēja Saules ultravioleto starojumu un attīstītākas dzīvības formas varēja eksistēt arī uz sauszemes, nebaidoties no radiācijas.
Pirms 580 — 540 miljoniem gadu ūdenī parādījās pirmie daudzšūņi,
550 miljonus gadu vecās fosilijās atrodami pirmie koraļļi, sūkļi un ktenofori.

Par kembrija perioda sākumu pieņem laiku, kad radās lielāks daudzums dzīvnieku ar skeletiem, ko apliecina šī perioda iežos atrodamās fosilijas.

## Ediakars Latvijā
Baltikas kontinents pēc atbrīvošanās no kriogēna apledojuma pirms apmēram 600 miljoniem gadu bija Pannotijas superkontinenta daļa Dienvidu puslodē, bet vēlāk kļuva par savrupu kontinentu, kas lēni pārvietojās ekvatora virzienā. Ediakara nogulumieži (smilšakmeņi, gravelīti, aleirolīti un māli) ar vulkāniskā materiāla piejaukumu pārsedz proterozoja pamatklintāju apmēram 30 metru biezā slānī Latvijas rietumos un līdz 170 metru biezā slānī austrumos. Ediakara slāņkopā ir atrodamas *Vendotaenia* tipa aļģu plēvītes un akritarhi. Igaunijas ziemeļu piekrastē ediakara nogulumieži redzami zemes virspusē kā daļa no Baltijas klints.

## Vends
1952. gadā krievu ģeologs un paleontologs Boriss Sokolovs (1914—2013) ierosināja nogulumiežus, kas tieši pārklāj Austrumeiropas platformas kristāliskos iežus, nosaukt par Venda horizontu jeb Venda kompleksu, kuru viņš pieskaitīja paleozoja ērai.
1960. gados venda perioda apzīmējumu sāka lietot PSRS teritorijas ģeoloģiskajā stratigrāfijā, ko Starptautiskā Ģeoloģijas zinātņu savienība oficiāli atzina 2004. gadā. Citās valstīs Starptautiskā Stratigrāfijas komisija iesaka šo periodu uzskatīt par neoproterozoja trešo periodu, kas sācies pirms 650 miljoniem gadu.   

## Atsauces

## Ārējās saites
*
Beovulfs (filma)

**"Beovulfs"** () ir 2007. gada ASV animācijas filma, kura balstīta uz Krisa Van Olsburga tāda paša nosaukuma grāmatas. Filmas režisors ir Roberts Zemekis. Galvenos tēlus ierunājuši Rejs Vinstons, Entonijs Hopkinss, Džons Malkovičs, Robina Raita, Brendans Glīsons, Krispins Glovers, Alisona Lohmana, Andželīna Džolija. Filmas pirmizrāde notika .

## Atsauces

## Ārējās saites
Tambeja (polārstacija)

**Polārā stacija «Tambeja»** () ir slēgta Krievijas vissezonas hidrometeoroloģiskā polārstacija Arktikā. Izvietojusies Jamalas pussalas austrumu krastā pie Obas līča līdzās Tambejas ciemam. Administratīvi ietilpst Jamalas Ņencu autonomā apvidus Jamalas rajonā.

## Vēsture
1932. gada septembrī 2. Starptautiskā polārā gada programmas ietvaros Tambejas ciemā tika organizēta meteoroloģisko novērojumu stacija, kas darbojās līdz 1933. gada septembrim. 1934. gadā uz Tambeju tika pārcelta Misdrovjanojas polārstacija, bet regulāri novērojumi sākās 1936. gada 30. septembrī. No 1965. gada tika veikti arī jūras un agrometeoroloģiskie novērojumi. 2008. gadā personāla trūkuma dēļ stacija tika iekonservēta, bet 2011. gadā tās vietā uzstādīta automatizētā meteostacija.

## Atsauces
Toms un Džerijs. Maģiskā lode

**"Toms un Džerijs. Maģiskā lode"** () ir 2002. gada ASV animācijas filma, kuras režisors un scenārija autors ir Toms Mintons. Filmā galvenās lomas ierunājuši Džefs Glens Benets, Frenks Velkers, Čārlijs Šlaters, Džims Kummings, Maile Flanagan, Džesa Harnela, Moriss Lemaršs, Tress Makneils, Tara Strong, Billijs Vests. Filmas pirmizrāde notika .

## Atsauces

## Ārējās saites
Toms un Džerijs uz Marsa

**"Toms un Džerijs uz Marsa"** () ir 2005. gada ASV animācijas filma, kuras režisors un scenārija autors ir Bills Kops. Filmā galvenās lomas ierunājuši Bills Kops, Dī Bredlijs Beikers, Džefs Benets, Korijs Bērtons, Katrīna Fiore, Džesa Harnela, Breds Garets, Toms Kenijs, Robs Polsens, Frenks Velkers, Billijs Vests. Filmas pirmizrāde notika .

## Ārējās saites
Toms un Džerijs (2021. gada filma)

**"Toms un Džerijs"** () ir 2021. gada ASV kinokomēdija, kuras pamatā ir Viljama Hannas un Džozefa Barberas radītie tāda paša nosaukuma animācijas tēli, to producējusi studija *[[Warner Animation Group]]* un izplata *[[Warner Bros. Pictures]]*. Tā ir otrā pilnmetrāžas filma par šiem tēliem pēc filmas "Toms un Džerijs" (1992), un trešā filma, kurā animācijas tēli mijiedarbojas ar īstiem cilvēkiem, pēc filmām *[[Anchors Aweigh]]* (1945) un *[[Dangerous When Wet]]* (1953). Filmas stāsts seko Toma mēģinājumiem noķert Džeriju, pirms viņa klātbūtne izjauc plānotās kāzas Ņujorkas stilīgākajā viesnīcā.

Filmas režisors ir Tims Storijs. Galvenās lomas atveidojuši Hloja Greisa Moreca, Maikls Penja, Kolins Džosts, Robs Delanijs, Palavi Šarda, Džordans Boldžers, Petsija Ferana un Kens Džongs, bet balss lomas ieskaņojuši Nikijs Džems, Bobijs Kanavale un Lils Rels Houerijs. Titulvaroņu tēli ieskaņoti no Viljama Hannas arhīva ierakstiem, ar atsevišķiem Kaidži Tanga un Andrē Sogliuzo balss papildinājumiem. Sākotnēji 2009. gadā bija plānots filmēt filmu, pēc tam 2015. gadā veidot animācijas filmu, un tikai 2018. gadā *Warner Animation Group* uzsāka animācijas un spēlfilmas apvienojuma veidošanu. Filmēšana sākās 2019. gadā.

Filmas "Toms un Džerijs" pirmizrāde ASV notika  un pēc mēneša filma jau bija pieejama straumēšanas servisā *[[HBO Max]]*. Filmas pasaules kases ienākumi ir vairāk nekā  ASV dolāru pie  liela budžeta. Tā pārsvarā saņēma negatīvas kritiķu atsauksmes, kas kritizēja aktieru tēlus un scenāriju, bet slavēja animāciju un nostalģijas sajūtas.

## Atsauces

## Ārējās saites
Gaurata

**Gaurata** (arī **Gauratiņa**, **Gaurāta**) ir Vecbērzes poldera apvadkanāla pieteka Dobeles un Jelgavas novados.

Izteka no Gauratas ezera austrumu krasta (pēc citām ziņām - no Lāču dīķa). Tek rietumu-ziemeļrietumu virzienā. Lielākā pieteka - Virkus grāvis. Ietek Vecbērzes poldera apvadkanālā pie Līvbērzes stacijas. Upi šķērso valsts autoceļi P102 (Dobele — Jaunbērze), V1102 (Līvbērzes stacija – Bērze), P98 (Jelgava (Tušķi) — Tukums), kā arī, netālu no ietekas - dzelzceļa līnija Tukums II—Jelgava. Upes krastos atrodas Lejasstrazdi, Ķiķi, Bērze, Eniņi.

## Atsauces
Pikšu grāvis

**Pikšu grāvis**  ir Bērzes labā krasta pieteka Dobeles un Jelgavas novados.

Izteka pie Strausu mājām. Augštecē tek rietumu virzienā, sasniedzot valsts autoceļu V1076 (Dorupe – Līvbērze) pagriežas uz ziemeļiem. Ietek Bērzē pie Līvbērzes. Upes krastos atrodas Rubeņi.

## Atsauces
Strautiņauce

**Strautiņauce** (arī **Strautiņu grāvis**, **Strautiņu-Auces grāvis**) ir Auces kreisā krasta pieteka Jelgavas un Dobeles novados.

Izteka uz ziemeļiem no Lāču stacijas. Tek ziemeļaustrumu virzienā, lejtecē sagriežoties uz rietumiem. Ietek Aucē pie Ābeļu mājām. Upi šķērso valsts autoceļi P97 (Jelgava — Dobele — Annenieki), V1103 (Šķibes skola – Bērze). Upes krastā atrodas memoriālais muzejs "Pikšas".

## Atsauces
SpaceX CRS-21

***SpaceX CRS-21*** bija ASV uzņēmuma *[[SpaceX]]* bezpilota kravas kosmosa kuģa *[[Cargo Dragon]]* lidojums uz Starptautisko kosmosa staciju NASA *[[Commercial Resupply Services 2]]* (*CRS-2*) programmā. *Cargo Dragon* orbītā tika palaists 2020. gada 6. decembrī; nolaižamais aparāts uz Zemes atgriezās 2021. gada 14. janvārī.

Šis bija pirmais *Cargo Dragon* kravas kuģa lidojums.
Raķetes pirmā pakāpe *B1058* bija pirms tam izmantota trīs lidojumos 2020. gadā.

## Derīgā krava
[thumb|240px|''[Nanoracks Bishop Airlock* tiek sagatavots lidojumam]]
*Cargo Dragon* kopējā kravas masa augšupceļā bija 2972 kg.
Hermētiskais nodalījums bija piepildīts ar 1882 kg kravas (kopā ar iepakojumu). Transportkuģa hermētiskajā sekcijā bija: zinātnisko eksperimentu aparatūra un materiāli (953 kg), mantas un pārtika apkalpei (364 kg), stacijas rezerves daļas un aprīkojums amerikāņu segmentam (317 kg), ārpuskuģa aktivitāšu aparatūra (120 kg), datoru piederumi (46 kg), lietas Krievijas segmentam (24 kg).

Nehermētiskajā kravas sekcijā bija 1090 kg *Nanoracks Bishop Airlock* — neliels komerciāls [[slūžu kamera]]s modulis, ko bija plānots pievienot pie *Tranquility* moduļa.

No stacijas atpakaļ uz zemi tika nogādāta 1872 kg kravas. Tajā būs zinātnisko pētījumu paraugi, kā arī bojātas vai atkārtoti izmantojamas iekārtas, to skaitā skafandrs *EMU 3008*.

== Lidojuma gaita ==
*Cargo Dragon* tika palaists  16:17:08 *UTC* ar nesējraķeti *Falcon 9 Block 5* no [[Kanaveralas zemesraga Gaisa spēku stacija]]s starta laukuma *SLC-39A*.

Pēc derīgās kravas atdalīšanas raķetes pirmā pakāpe nosēdās uz peldošās platformas *Of Course I Still Love You* Atlantijas okeānā.

7. decembrī 18:40 *UTC* kravas kuģis automātiskā režīmā saslēdzās ar SKS pie *Harmony* moduļa augšējās pieslēgvietas pievienotā adaptera *PMA-3* saslēgšanās mezgla *IDA-3*.

19. decembrī 23:44 *UTC* ar manipulatoru *Canadarm-2* no *Dragon* nehermētiskās kravas sekcijas tika izņemts *Bishop Airlock*, un 20. decembrī 03:30 *UTC* tas tika pievienots *Tranquility* moduļa kreisās puses pieslēgvietai.

2021. gada 12. janvārī 14:05 *UTC* *Cargo Dragon* atvienojās no stacijas. 14. janvārī kuģis 00:37 *UTC* uz iedarbināja dzinējus un veica noiešanu no orbītas. 01:26 *UTC'' nolaižamais aparāts nolaidās Atlantijas okeāna Meksikas līcī.

## Atsauces

## Ārējās saites
* SpaceX CRS-21 Mission NASA
* Dragon CRS-21,... CRS-26 (SpX 21,... 26) Gunter Dirk Krebs
Toms un Džerijs (1992. gada filma)

**"Toms un Džerijs"** () ir 1992. gada ASV supervaroņu komēdija, kuras režisors un scenārija autors ir Fils Romāns. Filmā galvenās lomas angļu valodā ierunājuši Ričards Kinds, Dana Hill, Anndi Makafī, Tonijs Džejs, Rips Teilors, Henrijs Gibsons, Maikls Bels, Eds Gilberts, Deivids Landers, Hauards Moriss, Šarlote Rē. Filmas pirmizrāde notika .

## Atsauces

## Ārējās saites
Šķibes dārza grāvis

**Šķibes dārza grāvis** ir Ālaves kreisā krasta pieteka Dobeles novadā.

Izteka pie Jodenu kalna. Tek ziemeļaustrumu virzienā. Ietek Ālavē pie Šķibes. Upi šķērso valsts autoceļš P97 (Jelgava—Dobele—Annenieki), V1134 (Bajāri—Kreijas), kā arī dzelzceļa līnija Jelgava—Liepāja.

## Atsauces
Dragans Stojničs

**Dragans Stojničs** (; dzimis ) ir serbu šaha problēmists, FIDE starptautiskais lielmeistars šaha kompozīcijā.

## Šaha kompozīcija
Stojničs dzimis 1976. gada 25. jūnijā Vaļevā. 2012. gadā Japānā WFCC kongress  piešķīra D. Stojničam FIDE starptautiskā meistara titulu šaha kompozīcijā. 2015. gadā Polijā viņš tika atzīts arī par starptautisku tiesnesi divvilču un pasaku šaha žanros.
Līdz 2015. gada beigām viņš publicēja vairāk nekā 400 šaha problēmu, no kurām vairāk nekā puse bija godalgotas.

### Piemērs

**Uzdevuma risinājums:**
:Maldinājumi:
:1.♕g5? ~  2. f6# 
:1. ... ♔×e5 2. ♕×f4# 
:1. ... ♘×e3 (♘f6) 2. ♕×f4# 
:1. ... e6! 
  
:1. ♖e1? ~ 2. ♘c5# 
:1. ... ♘×e3 2. f6# 
:1. ... ♘f6 2. e×f4# 
:1. ... f×e3! 
:Risinājums
:1. e×f4! ~ 2. f6# 
:1. ... ♘e3 2. ♘c5# 
:1. ... ♘f6 2. ♖e1# 
:1. ... ♘×f4 2. ♘g3#  

## Atsauces

## Ārējās saites

* D. Stojniča šaha kompozīcijas mājas lapā PDB
Vecgaurata

**Vecgaurata** (arī **Vecā Gaurata**) ir Vecpienavas labā krasta pieteka Jelgavas novada Līvbērzes pagastā, uz ziemeļiem no Līvbērzes stacijas.

Tek ziemeļaustrumu virzienā. Ietek Vecpienavā augšpus Jaunāsmuižas. Vecgaurata ir Gauratas upes senā gultne. Mūsdienās Gaurata ietek Vecbērzes poldera apvadkanālā.

## Atsauces
Virkus grāvis

**Virkus grāvis** ir Gauratas labā krasta pieteka Dobeles novada Bērzes pagastā.

Augštecē tek ziemeļu virzienā, vidustecē, caur Virkus mežu,  uz austrumiem, lejtecē - uz ziemeļiem. Ietek Gauratā iepretim Stoķu mājām.

## Atsauces
Greja piecdesmit nokrāsas

**"Greja piecdesmit nokrāsas"** () ir 2015. gada ASV erotiski romantiskā filma. Filmas režisors ir Sems Teilors-Džonsons, scenārija autore ir Kellija Marsela. Filma balstīta uz E. L. Džeimsas tāda paša nosaukuma grāmatas motīviem. Galvenās lomas atveido Dakota Džonsone, Džeimijs Dornans, Dženifere Īli un Mārša Geja Hārdena.

## Atsauces

## Ārējās saites
*
Džejdžejs Okoča

**Džejdžejs Okoča** (, dzimis ) ir bijušais Nigērijas futbolists, spēlēja uzbrūkošā pussarga pozīcijā. 2004. gadā tika iekļauts FIFA 100 sarakstā.

Nigērijas futbola izlases sastāvā Okoča ir spēlējis 1994., 1998. un 2002. gada FIFA Pasaules kausā, kā arī 1996. gada vasaras olimpiskajās spēlēs. Spēlējis arī piecos Āfrikas Nāciju kausos.

## Sasniegumi
**Paris Saint-Germain**

* Trophée des Champions: 1998
* UEFA Intertoto kauss: 2001

**Bolton Wanderers**

* Anglijas līgas kauss: 2003–04

**Nigērija**

* Āfrikas Nāciju kauss: 1994
* Vasaras olimpiskās spēles: 1996

**Individuālie apbalvojumi**

* Nigērijas gada futbolists: 1995, 1997, 2000, 2002, 2003, 2004, 2005
* Āfrikas Nāciju kausa labākais vārtu guvējs: 2004
* Bolton Wanderers sezonas labākais spēlētājs: 2004–05

## Ārējās saites
Korporācija

**Korporācija** ( — ‘pieņēmums par ķermeni’) ir sabiedrība saimnieciskas darbības veikšanai. Korporācija ir juridiska persona ar rīcībspēju, kuru veido pastāvīgu cilvēku apvienība un tai ir vienots mērķis. Korporācija ir viena no uzņēmējdarbības formām.

## Ārējās saites
Brīvība piecdesmit nokrāsās

**"Brīvība piecdesmit nokrāsās"** () ir 2018. gada ASV erotiski romantiskā filma. Filmas režisors ir Džeimss Folijs. Filma balstīta uz E. L. Džeimsas tāda paša nosaukuma grāmatas motīviem un ir turpinājums 2017. gada filmai "Tumsa piecdesmit nokrāsās". Galvenās lomas atveido Dakota Džonsone, Džeimijs Dornans, Ēriks Džonsons, Rita Ora, Lūks Grimss, Viktors Rasuks, Dženifere Īli, Mārša Geja Hārdena.

## Atsauces

## Ārējās saites
El Hadži Diufs

**El Hadži Diufs** (; dzimis ) ir bijušais Senegālas futbolists, spēlēja uzbrucēja pozīcijā, bijušais Senegālas futbola izlases dalībnieks. 2004. gadā Diufs tika iekļauts FIFA 100 sarakstā.

Savu karjeru Diufs sāka Francijas komandās ''Sochaux'', ''Rennes'' un ''Lens''. 2002. gadā Diufs pārgāja uz Anglijas Premjerlīgas komandu ''Liverpool''. Pēc ne pārāk sekmīgas spēles *Liverpool* komandā, Diufs vēlāk spēlēja citos Anglijas klubos, kā ''Bolton Wanderers'', ''Sunderland'' un *[[Blackburn Rovers]]*, kā arī Skotijas komandā ''Rangers''. Vēlāk Diufs spēlēja Anglijas zemāku līgu klubos, ''Doncaster Rovers'' un ''Leeds United''.

Senegālas futbola izlases sastāvā Diufs ir spēlējis 2002. gada FIFA Pasaules kausā, kā arī četros Āfrikas Nāciju kausa finālturnīros.

## Sasniegumi
**Liverpool**

* Anglijas Līgas kauss: 2002–03

**Rangers**

* Skotijas Premjerlīga: 2010–11
* Skotijas līgas kauss: 2010–11

**Individuālie apbalvojumi**

* Āfrikas gada labākais futbolists: 2001, 2002

## Ārējās saites
Empātija

**Empātija** jeb **līdzjūtība** ir otra cilvēka emocionālā stāvokļa izpratne līdzpārdzīvojot; spēja paralēli pārdzīvot tās emocijas, kuras izjūt otrs, it kā iekļūstot otra subjektīvajā jūtu pasaulē. Tas nozīme, ka cilvēks jūt  otra prieku vai bēdas tā, kā to jūt otrs, un saprot iemeslus šīm jūtām tā, kā to saprot otrs, vienlaicīgi tomēr saglabājot nelielu distanci, skatoties kā no malas, nesaplūstot ar otru cilvēku. Var teikt, ka empātija ietver delikātu klātbūtni cita cilvēka izjūtām, bez vērtējuma, kritikas vai nosodījuma, un ar gatavību sniegt emocionālu atbalstu.

## Ārējās saites
Ugo Sančess

**Ugo Sančess** (; dzimis ) ir bijušais Meksikas futbolists un futbola treneris, spēlēja uzbrucēja pozīcijā. Tiek dēvēts par vienu visu laiku labākajiem Meksikas futbolistiem. 2004. gadā Sančess tika iekļauts FIFA 100 sarakstā. Sančess ir ceturtais labākais *[[La Liga]]* vārtu guvējs vēsturē, kā arī septītais labākais vārtu guvējs *[[Madrides "Real" (futbols)|Real Madrid]]* vēsturē.

Savu karjeru Sančess sāka Meksikas klubā *[[Club Universidad Nacional]]*. 1981. gadā Sančess pievienojās Spānijas komandai ''Atletico Madrid'', bet 1985. gadā pievienojās *Atletico* lielākajiem konkurentiem *[[Madrides "Real" (futbols)Real Madrid]]*. Tur viņš pavadīja savas karjeras labākos gadus, izcīnot piecus *La Liga* titulus. Vēlāk viņš pievienojās Meksikas klubam *[[Club América]]*. Spēlēja arī Spānijas komandā *[[Rayo Vallecano]]*, Austrijas komandā *[[FC Linz]]* un *[[MLS]]* komandā ''Dallas Burn''. Karjeru noslēdza *[[Atlético Celaya]]* komandā.

Meksikas futbola izlases sastāvā Sančess ir spēlējis 1978., 1986. un 1994. gada FIFA Pasaules kausā, kā arī 1976. gada vasaras olimpiskajās spēlēs.

Trenera karjerā Sančess ir trenējis vairākus Meksikas klubus, kā arī no 2006. līdz 2008. gadam Meksikas futbola izlasi.

## Sasniegumi

### Spēlētāja karjera
**UNAM**

* Primera División: 1976–77, 1980–81
* CONCACAF Čempionu kauss: 1980

**Atlético Madrid**

* Copa del Rey: 1984–85

**Real Madrid**

* La Liga: 1985–86, 1986–87, 1987–88, 1988–89, 1989–90
* Spānijas Superkauss: 1988, 1989, 1990
* Copa del Rey: 1988–89
* UEFA kauss: 1985–96

**América**

* CONCACAF Čempionu kauss: 1992

**Linz**

* First League: 1995–96

**Meksika**

* Panamerikas spēles: 1975
* CONCACAF Zelta kauss: 1977

**Individuālie apbalvojumi**

* Eiropas Zelta zābaks: 1990

## Atsauces

## Ārējās saites
Abedi Pele

**Abedi Ajū** (, dzimis ), zināms arī kā **Abedi Pele** (), ir bijušais Ganas futbolists, spēlēja uzbrūkošā pussarga pozīcijā. Bijis Ganas futbola izlases kapteinis. Tiek uzskatīts par vienu no visu laiku labākajiem Āfrikas futbolistiem. Lielāku atpazīstamību Pele ieguva, kad viņš pārstāvēja *[[Ligue 1]]* komandas *[[Lille OSC]]* un ''Marseille'', kuras sastāvā ieguva arī UEFA Čempionu līgas titulu.

Ganas futbola izlases sastāvā Abedi Pele ir spēlējis četros Āfrikas Nāciju kausa finālturnīros, 1982. gadā arī iegūstot čempionu titulu.

Vārdu "Pele" ieguvis vidusskolas laikā, pateicoties savai futbola prasmei tiekot salīdzināts ar izcilo Brazīlijas futbolistu Pelē.

Abedi Pele dēli Andrē, Ibrahīms un Džordans arī ir profesionāli futbolisti.

## Sasniegumi
**Marseille**
* Ligue 1: 1990—91, 1991—92
* UEFA Čempionu līga: 1992—93

**Gana**
* Āfrikas Nāciju kauss: 1982

**Individuālie apbalvojumi**
* Āfrikas gada futbolists: 1991, 1992, 1993

## Atsauces

## Ārējās saites
Falkau

**Paulu Robertu Falkau** (, dzimis ) ir Brazīlijas futbola treneris, bijušais futbolists un Brazīlijas futbola izlases spēlētājs. Spēlēja pussarga pozīcijā. Falkau tiek uzskatīts par vienu no Brazīlijas visu laiku labākajiem futbolistiem. Viņa spilgtākie karjeras gadi pagāja *[[AS Roma]]* komandā, kur viņš no komandas faniem ieguva iesauku "astotais Romas karalis" (*L’ottavo re di Roma*). 2004. gadā Falkau tika iekļauts FIFA 100 sarakstā.

Brazīlijas futbola izlases sastāvā spēlēja 1982. un 1986. gada FIFA Pasaules kausā, kā arī 1972. gada vasaras olimpiskajās spēlēs.

## Sasniegumi

### Spēlētāja karjera
**Internacional**

* Campeonato Brasileiro Série A: 1975, 1976, 1979

**A.S. Roma**

* Coppa Italia: 1980–81, 1983–84
* Serie A: 1982–83

## Atsauces

## Ārējās saites
Rivelinu

**Robertu Rivelinu** (, dzimis ) ir bijušais Brazīlijas futbolists un futbola treneris. Spēlēja uzbrūkošā pussarga pozīcijā. 2004. gadā Rivelinu tika iekļauts FIFA 100 sarakstā.

Brazīlijas futbola izlases sastāvā Rivelinu ir spēlējis 1970., 1974. un 1978. gada FIFA Pasaules kausā. 1970. gada Pasaules kausā Rivelinu ar Brazīlijas izlasi izcīnīja čempionu titulu.

## Ārējās saites
Obas līcis (Krievija)

**Obas līcis** (,  — ‘zemesragu upes līcis’ vai *Неро яв’ нялпэй* — ‘vītolu jūras līcis’) ir Obas upes grīvlīcis jeb estuārs Karas jūras dienvidu krastā Krievijas Jamalas Ņencu autonomajā apvidū. Austrumos to norobežo Gidanas un Tazas pussalas, rietumos — Jamalas pussala. Līcis ir 800 km garš un ir pasaulē garākais upes estuārs. Austrumos piekļaujas 300 km garais Tazas līcis, pa kuru ietek Tazas upe. Citas lielākās līcī ietekošās upes ir Nadima un Nida. Lielāko daļu gada līcis aizsalis, atbrīvojas no ledus jūlijā, aizsalst oktobrī. Kuģojams visā garumā. Lielākās apdzīvotās vietas krastos ir dabasgāzes ieguves rotācijas ciemati Jamburga un Sabeta, kā arī pastāvīgi apdzīvotie ciemi Novijporta, Nida, Sjojaha, Tadobjajaha.

## Atsauces

## Ārējās saites
Putnēdājzirnekļi

**Putnēdājzirnekļi** (*Mygalomorphae* — ‘ciršļveidīgie [zirnekļi]’) ir zirnekļu apakškārta (vai infrakārta). Fosilā veidā ir zināma no triasa. No augstākajiem zirnekļiem putnēdājzirnekļi atšķiras ar heliceru ortognatu uzbūvi: nadziņu posmi orientēti paralēli un sakļaujoties paliecas zem bazālā posma. Parasti putnēdājzirnekļi ir lielāki par augstākajiem zirnekļiem, kas tieši ir saistīts ar atšķirībām heliceru uzbūvē. Apdzīvo pārsvarā tropu teritorijas. Pārsvarā klejotāji vai uz kokiem mītošas sugas, dzīvo alās vai no tīmekļa izveidotās cauruļveidīgās mītnēs. Plašāk pazīstamie pārstāvji pieder putnuzirnekļu dzimtai (tarantuli), kas izraisa interesi kā eksotiskie mājdzīvnieki.

[right|thumb|230px|Labi redzamas dorsoventrāli orientētās heliceras (''[Aname atra*)]]

== Morfoloģija ==
Vēderiņš ([[opistosoma]]) ārēji nesegmentēts. [[Tīmekļa kārpiņas]] no divām līdz sešām izvietotas vēderiņa aizmugurējā daļā. Heliceras paraksiālas. [[Pedipalpas|Pedipalpu]] koksas ar vāji attīstītām [[Žoklis|žokļu]] plātnēm, bet biežāk ir bez tām. Plaušu maisi ir divi pāri. [[Acis]], satuvinātas, atrodas [[Galvkrūtis|galvkrūšu]] priekšējā malā. [[Mātīte|Mātīšu]] dzimumorgāni ir primitīvi.

== Sistemātika ==
Putnēdājzirnekļus agrāk mēdza dalīt trijās grupās (*Nelipoda*, *Hypodemata* un *Pycnothelidae''). Mūsdienās zināms ap 20 dzimtām, un ir aprakstīts ap 2650 recento sugu.
* apakškārta 
** virsdzimta 
*** 
*** 
** virsdzimta 
*** 
*** 
** virsdzimta 
*** 
** virsdzimta 
*** 
*** 
*** 
** virsdzimta 
*** 
*** 
** virsdzimta 
*** 
*** 
*** 
*** 
** virsdzimta 
*** 
** virsdzimta 
*** 
** virsdzimta 
*** 
*** 
** virsdzimta 
*** 
*** 
** virsdzimta 
*** 
*** 
*** 
*** 
*** 

## Ārējās saites
Greja piecdesmit nokrāsas (filmu sērija)

thumb|150px
**"Greja piecdesmit nokrāsas"** () ir pilnmetrāžas filmu sērija, kas veidota pēc "Greja piecdesmit nokrāsas" grāmatu triloģijas. Filmu izplatītājs ir kinokompānija *[[Universal Pictures]]*.

## Filmas
* *[[Greja piecdesmit nokrāsas]]*
* *[[Tumsa piecdesmit nokrāsās]]*
* *[[Brīvība piecdesmit nokrāsās]]*

## Ārējās saites
*
Niltons Santušs

**Niltons duš Santušs** (, —) bija Brazīlijas futbolists, spēlēja kreisās malas aizsarga pozīcijā. Brazīlijas futbola izlases sastāvā Santušs uzvarēja 1958. un 1962. gada FIFA Pasaules kausu. 2004. gadā Santušs tika iekļauts FIFA 100 sarakstā.

## Ārējās saites
2100. gadi

**2100. gadi** ir 22. gadsimta 1. desmitgade, kas sāksies  un beigsies .

## Gaidāmie notikumi

* 2100. gada 14. marts - Atšķirība starp Jūlija kalendāru un Gregora kalendāru sasniegs 14 dienas (Jūlija kalendārā tas būs 29. februāris). Tā kā 14 dalās ar 7, šī būs pirmā reize vēsturē kopš tās sākuma, kad Gregora kalendārā katrai gada dienai ir viena un tā pati nedēļas diena kā Jūlija kalendāram. Tā ilgs līdz Gregora kalendāra 2200. gada 28. februārim.
* Paredzams, ka līdz 2100. gadam 12% (apmēram 1250) putnu sugu, kas pastāvēja 21.gadsimta sākumā, būs izmirušas vai tām draudēs izmiršana.
* Saskaņā ar Vuda Hola okeanogrāfijas institūta pētījumu 2009. gada janvārī, imperatorpingvīni 2100. gadā varētu izmirt globālo klimata izmaiņu dēļ. Pētījumā tika izmantoti matemātiskie modeļi, lai prognozētu, kā klimata izmaiņu dēļ jūras ledus zudums ietekmētu Antarktīdas imperatorpingvīnu kolonijas un tiek prognozēts kritums par 50% līdz 21. gadsimta beigām.
* Paredzams, ka līdz 2100. gadam gandrīz visi esošie koraļļu rifu biotopi izzudīs jūras virsmas temperatūras paaugstināšanās un okeānu paskābināšanās dēļ.
* 2103. gads - Saskaņā ar vienošanos starp ASV Nacionālo arhīvu un Karolīnu Kenediju, jaku, kuru Žaklīna Kenedija valkāja Džona Kenedija slepkavības dienā, publiski nevar demonstrēt līdz šim gadam.
* 2107. gads - FAT failu sistēmas teorētiski varētu atbalstīt datumus līdz 2107. gada 31. decembrim (lai gan oficiāli atbalsta tikai līdz 2099. gada 31. decembrim).
* 2109. gada 27. aprīlis - Plānots atvērt laika kapsulu, kas novietota zem Oldkvīnas ēkas grīdas dēļiem Retdžersas universitātē Ņūdžersijā, kas aizvērta 2009. gada 27. aprīlī.

## Atsauces
Džalma Santušs

**Džalma Pereira Diašs duš Santušs** (, —) bija Brazīlijas futbolists, spēlēja labās malas aizsarga pozīcijā. Kopā ar Brazīlijas futbola izlasi Santušs ir spēlējis četros Pasaules kausos, 1958. un 1962. gadā arī iegūstot čempionu titulu. 2004. gadā Santušs tika iekļauts FIFA 100 sarakstā,

Džalma Santušs, Francs Bekenbauers un Filips Lāms ir vienīgie futbolisti, kas trīs reizes ir iekļauti FIFA Pasaules kausa simboliskajā izlasē.

## Sasniegumi
**Palmeiras**

* Brazīlijas A sērija: 1960, 1967

**Brazīlija**

* FIFA Pasaules kauss: 1958, 1962

## Ārējās saites
Karlušs Albertu Torress

**Karlušs Albertu Torress** (, —) bija Brazīlijas futbolists un futbola treneris. Spēlēja labās malas aizsarga pozīcijā. 2004. gadā Albertu tika iekļauts FIFA 100 sarakstā. Albertu 1970. gada FIFA Pasaules kausā kopā ar Brazīlijas izlasi uzvarēja turnīrā. Albertu arī guva vārtus finālā, kurā Brazīlija ar 4—1 uzvarēja Itāliju.

## Ārējās saites
Daniels Pasarella

**Daniels Pasarella** (, dzimis ) ir bijušais Argentīnas futbolists un futbola treneris, spēlēja aizsarga pozīcijā. Pasarella bija Argentīnas futbola izlases kapteinis, kad tā izcīnīja 1978. gada FIFA Pasaules kausu. 2004. gadā Pasarella tika iekļauts FIFA 100 sarakstā.

Savu karjeru Pasarella sāka Argentīnas klubā ''Sarmiento'' un vienā no slavenākajiem valsts klubiem — ''River Plate''. Vēlāk vairākas veiksmīgas sezonas Pasarella pavadīja Itālijas ''Serie A'' komandās ''Fiorentina'' un *[[Milānas "Internazionale"|Inter Milan]]*. Savu karjeru noslēdza *River Plate*.

Kā treneris Pasarella ir trenējis gan Argentīnu, gan Urugvaju.

## Sasniegumi

### Spēlētāja karjera
**River Plate**

* Argentīnas pirmā divīzija: 1975, 1977, 1979, 1980, 1981

**Argentīna**

* FIFA Pasaules kauss: 1978, 1986

**individuālie apbalvojumi**

* Argentīnas gada labākais futbolists: 1976
* FIFA Pasaules kausa All-Star komanda: 1978

### Trenera karjera
**River Plate**

* Argentīnas pirmā divīzija: 1989–90, 1991, 1993

## Ārējās saites
Fransuā Kuperēns

**Fransuā Kuperēns** (1668—1733) bija franču komponists, karaliskās kapelas ērģelnieks un klavesīnvirtuozs. Sarakstījis ap 240 skaņdarbu klavesīnam, kas sakārtoti svītās. Skaņdarbu mūzikas formas — divdaļu, mazas variācijas un īpaši rondo forma. F. Kuperēna mūzikas tēli ir visdažādākie: sadzīves ainiņas, sadzīves priekšmeti, cilvēka jūtu pasaules atspoguļojums. Visbiežāk skaņdarbi ir programmatiski. Viņu uzskatīja par izcilāko spēlētāju uz šiem instrumentiem.

## Ārējās saites
Mangāna karbonāts

**Mangāna karbonāts** (MnCO3) ir bāli rozā, kristāliska viela, skābekļa un ūdens klātbūtnē iegūst rūsganu nokrāsu. Kristāliem ir heksagonāls ķīmiskais režģis. Dabā ir sastopams rodohrozīta kristālu veidā. Mangāna karbonāts ūdenī nešķīst, reaģē ar skābēm, izdalot CO2.

Karsējot mangāna karbonāts sadalās par mangāna oksīdu un ogļskābo gāzi. Šī reakcija parasti notiek cietā fāzē (bez kušanas).
: MnCO3 → MnO + CO2

## Mangāna karbonātu saturoši minerāli
* Rodohrozīts


Image:Freiberg, Terra mineralia, Rhodochrosit, Südafrika.JPG|Rodohrozīta kristāli
Image:Rhodochrosite-24422.jpg|Rodohrozīta žeoda
Image:Rhodochrosite-ge03c.jpg|Rodohrozīta juvelieriztrādājums


## Izmantošana
Mangāna karbonātu izmanto metalurģiskajā un ķīmiskajā rūpniecībā.
Havjērs Saviola

**Havjērs Pedro Saviola Fernandess** (; dzimis ) ir bijušais Argentīnas futbolists, spēlēja uzbrucēja pozīcijā. 2004. gadā Saviola tika iekļauts FIFA 100 sarakstā.

Savu karjeru Saviola sāka Argentīnas komandā Buenosairesas "''River Plate''", tomēr vēlāk pārcēlās uz *[[La Liga]]* komandu ''Barcelona'', kur pavadīja vairākas veiksmīgas sezonas. Vēlāk spēlējis citos Spānijas klubos kā ''Sevilla'', *[[Madrides "Real" (futbols)|Real Madrid]]* un ''Málaga'', kā arī Portugāles komandā ''Benfica'', Grieķijas komandā ''Olympiacos'' un Itālijas komandā ''Hellas Verona''. Savu karjeru Saviola noslēdza *River Plate*.

Argentīnas futbola izlases sastāvā Saviola ir spēlējis 2006. gada FIFA Pasaules kausā, kā arī 2004. gada vasaras olimpiskajās spēlēs.

## Sasniegumi
**River Plate**

* Argentīnas pirmā divīzija: 1999, 2000

**Sevilla**

* UEFA kauss: 2005–06

**Real Madrid**

* La Liga: 2007–08
* Spānijas Superkauss: 2008

**Benfica**

* Primeira Liga: 2009–10
* Taça da Liga: 2009–10, 2010–11, 2011–12

**Olympiacos**

* Grieķijas Superlīga: 2013–14

**Individuālie apbalvojumi**

* Argentīnas gada labākais futbolists: 1999
* Dienvidamerikas gada labākais futbolists: 1999

## Ārējās saites
Bērzes luterāņu baznīca

**Bērzes evaņģēliski luteriskā baznīca** ir Latvijas Evaņģēliski luteriskās baznīcas dievnams, kas atrodas Dobeles novada Bērzes pagasta Bērzē, valsts nozīmes 19. gadsimta pirmās puses un vidus arhitektūras piemineklis.

Pirmā koka baznīca tagadējā dievnama vietā celta 1743. gadā. Tagadējās baznīcas būvniecība sākta 1820. gadā pēc Kurzemes guberņas arhitekta Heinriha Eduarda Dihta projekta. Celtniecības kļūdas dēļ 1821. gadā sabruka baznīcas tornis, un, domājams, tikai 1824. gadā dievnams tika iesvētīts. 1839. gadā baznīcā iebūvētas pirmās ērģeles, bet 1849. un 1887. gadā ēka pārbūvēta un remontēta, cietusi Pirmā pasaules kara laikā, tomēr atjaunota no 1923. līdz 1924. gadam. Dievnams cietis arī Otrā pasaules kara laikā, kad gāja bojā gandrīz visa baznīcas iekārta un interjers. 1949. gadā tika sākta baznīcas atjaunošana, remontdarbi tika pabeigti 1958. gadā, bet tornis tika atjaunots tikai 1985. gadā. 2012. gadā baznīcai tika uzlikts jauns jumts. 2020. gadā Bērzes draudze no Zaubes luterāņu draudzes saņēma dāvinājumā vēsturiskas ērģeles, kas būvētas 1913. gadā Rīgas 3. ģimnāzijai. Lai instrumentu būtu iespējams uzstādīt, 2021. gadā uzsākta gatavošanās Otrajā pasaules karā bojāgājušā ērģeļu balkona rekonstrukcijai pēc profesores Aijas Ziemeļnieces projekta.

Baznīcā ir 500 sēdvietas. Tajā atrodas arī 19. gadsimta harmonijs un 1939. gadā Kārļa Ulmaņa dāvātais zvans ar veltījumu baznīcai, kurā viņš kristīts un iesvētīts. Zvans tika iedzīvotāju izglābts Otrā pasaules kara laikā. No 1939. līdz 1996. gadam (57 gadus) baznīcā kalpoja mācītājs Alfons Vecmanis.

## Ārējās saites
Bērzes muiža

**Bērzes muiža** () bija Zemgales muiža, kas atradās mūsdienu Dobeles novada Bērzes pagasta Bērzē. Muižas apbūve ir 19. gadsimta vietējas nozīmes arhitektūras piemineklis. Atsevišķi arhitektūras pieminekļi ir arī dzīvojamā māja "Saulieši" (20. gadsimta 30.-tie gadi), 1857. gadā celta klēts un vēl viena 19. gadsimta vidū celta klēts. Netālu no bijušās muižas atrodas Bērzes baznīca un Bērzes dzirnavas.

Pirmās rakstītās ziņas attiecas uz 1492. gadu, kad ceļā no Kuldīgas uz Dobeli muižā tika izmitināta Livonijas ordeņa mestra delegācija. Bērzes muiža visos tās eksistences laikos bijusi kroņa muiža, kuru pārvaldījuši iecelti pārvaldnieki. Pēc Latvijas agrārreformas Bērzes muižas centru kopā ar 31 hektāriem zemes ieguva ģenerālis Ludvigs Bolšteins, kura uzceltās mājas "Saulieši" ir arhitektūras piemineklis.

## Ārējās saites
Migmatīts

thumb|250px|Migmatīts.
**Migmatīts** ir sārti pelēks vai tumši pelēks iezis, kura metamorfo iežu, visbiežāk gneisu vai amfibolītu joslas sakārtotas paralēli ar granīta sastāva materiālu. Tekstūra joslaina, struktūra parasti smalkgraudaina. Iežu granītiskajai daļai var būt arī vidēji lieli graudi, pat rupjgraudaina struktūra. Atsevišķu kārtu biezums ir no milimetru daļām līdz vairākiem centimetriem. Nereti kārtu biezums var būt mainīgs. Bieži kārtojums ir sakrokots. Tas piešķir migmatītiem tikai tiem raksturīgu izskatu.

Dzīslu materiāls var veidoties kūstot substrātam (venītos), ar magmas injekcijām vai arī metasomatiskā ceļā (arterītos). Tam var būt arī jaukta izcelsme (polimigmatītos). Substrāta un dzīslu materiāla attiecība lielā mērā var atšķirties. Tāpēc bez joslainās tekstūras migmatītiem var būt daudz dažādu citu tekstūru (lēcveidīgas, dzīslveidīgas, zarotas, tīklotas, sīkkrokotas, acainas u.c. tekstūras). Migmatītu veidošanos sauc par migmatizāciju.

Latvijā dažādi migmatīti ir izplatīti kristāliskajā pamatklintājā, īpaši Latvijas austrumu daļā. Tāpat tie bieži ir sastopami laukakmeņos, kas ar ledāju ir atnesti no Skandināvijas.

## Atsauces
Kreijas muiža

**Kreijas muiža** () bija kroņa muiža, kas atradās mūsdienu Dobeles novada Bērzes pagasta dienvidos, valsts autoceļa V1134 (Bajāri – Kreijas) ziemeļu galā. Muižas kungu māja ir 18. gadsimta otrās puses vietējas nozīmes arhitektūras piemineklis.

## Ārējās saites
*Kreijas muiža
Virkus muiža

**Virkus muiža** () bija Zemgales muiža, kas atradās mūsdienu Dobeles novada Bērzes pagasta Virkū.

Muižas apbūve ir 18./19. gadsimta valsts nozīmes arhitektūras piemineklis. Atsevišķi arhitektūras pieminekļi ir arī muižas kungu māja (18. gadsimts, vietējās nozīmes, drupas), kapliča (19. gadsimta otrā puse, vietējās nozīmes, drupas), klēts, vēlāk dzīvojamā ēka (18. gadsimta vidus/19. gadsimta vidus, vietējas nozīmes) un parks (18. gadsimta beigas, vietējas nozīmes).

Pirms Pirmā pasaules kara muižā tika audzēti fazāni.

## Ārējās saites
* Virkus muiža
Talka slāneklis

thumb|250px|Talka slāneklis
**Talka slāneklis** ir pelēks, retāk tumši pelēks iezis ar tipisku lepidoblastisku, retāk granoblastisku, smalkgraudainu struktūru. Tekstūra slāņaina vai masīva, bieži vien plankumaina. Sastāvā bieži gandrīz tīrs talks. Parasti tas ir mīksts iezis. Rodas metamorfizējoties serpentīna iežiem, kā arī dolomīta metasomatozes rezultātā.
Harasaveja (polārstacija)

**Polārā stacija «Harasaveja»** vai **Misharasaveja** () ir slēgta Krievijas vissezonas hidrometeoroloģiskā polārstacija Arktikā. Izvietojusies Jamalas pussalas rietumu krastā Harasavejas ragā pie Harasavejahas upes ietekas Karas jūrā netālu no Harasavejas ciemata. Administratīvi ietilpst Jamalas Ņencu autonomā apvidus Jamalas rajonā.

## Vēsture
Stacija izveidota 1953. gadā. 1976. gadā uz tās bāzes izveidota 4. kategorijas civilā aviācijas meteoroloģiskā stacija (*АМСГ-4*). Polārstacija slēgta 1987. gadā. 1990. gados 40 km uz ziemeļiem kā aizvietotāja izveidota Moržovajas polārstacija. Harasavejas aviācijas meteostacija mūsdienās darbojas kā Miskamennijas 2. kategorijas aviācijas meteostacijas operatīvā grupa.

## Atsauces